  Виталий Пронин - Алё, полиция, юрттэлэ, кудњем юбоос машина улам пыро!Калыкын юнме уг шуо: вина юод - визьдэ ыштод. Усыкмемъёс асьсэлы гинэ изъян уг ваё, соосын йырин адямиос бырыны, шуккиськыны шедё. Югдурез утисьёслэн ивортэмзыя, юэмъёсын йырин август пумын гинэ пӧртэм шуккиськон учыръёс вал. Кылсярысь, 26-тӥ августэ Каракулино ёросысь Быргында гуртысь 32 аресъем пиосмурт, «Иж» мотоциклзэ серметаны быгатытэк, сюрес урдсы палдӥз но больницае шедиз. Та нуналэ ик Елабуга-Пермь сюреслэн 146-тӥ иськемаз (Пичи Пурга ёрос) 26 аресъем водитель «ВАЗ» машинаен «Хёндай» шоры мырӟиськиз. Машинаяз пукись 2 пассажиръёс шуккиськизы.31-тӥ августэ нуназе котырын Можга ёросысь Бадӟым Уча черкогуртын шуккиськыны шедиз 1964-тӥ арын вордӥськем воргорон. Сюрес урдсытӥ мыныкуз, сое мырӟытӥз пумитаз лыктӥсь машина - руль сьӧрын пуке вылэм 1974-тӥ арын вордӥськем кудӟем воргорон, вылаз ик, машина нуллыны правоез вылымтэ.Поромем йырын ворттылӥсьёсты кыл кутон но уг сазёмыты. Судъя приставъёслэн пресс-службазы ивортэмъя, юэм йырын руль сьӧры пуксемъёслэсь туэ ӝыны ар ӵоже гинэ 34 миллион манет штраф люкамын. Ӝутэмын но быдэстэмын 917 уж. Нялтас вераса, машинаен мынон-ветлон куронъёсты тӥямзы понна туэ январь-июнь ӵоже  106 сюрс  водительёс 85 миллион манет штраф тыризы.Штраф тыронлэсь пегась водительёсты кыл кутытон понна судъя приставъёс рейдъёсы потало госавтоинспекциын ужасьёсын ӵош. Руль сьӧрын кудӟем йырын ворттылӥд, машинаен ветлон правилоосты тӥяд,  алимент ӧд тыры, коммунальной юрттэт понна тыронъёслэсь яке мукет налогъёслэсь пегаськод - кыл кутонлэсь уд мозмы.Госавтоинспекциын ужасьёс калыклы вазисько: юэм йырын ворттылӥсьёс яке руль сьӧры пуксьыны дасяськисьёс сярысь ивортоно дежурной часте (3412) 415-700, (3412) 415-701 яке 02 телефонъёсъя, верано машиналэсь марказэ, буёлзэ, номерзэ но кытӥ мынэмзэ.Шӧкыч уром Суредаз Василий Пахомов Теги: ужпум  